CELEX: 32018R1564
Language: mt
Date: 2018-10-17 00:00:00
Title: Regolament ta' Implimentazzjoni tal-Kummissjoni (UE) 2018/1564 tas-17 ta' Ottubru 2018 li jikkonċerna l-awtorizzazzjoni tal-preparazzjoni tad-dolomit-manjeżit bħala addittiv tal-għalf għall-ispeċijiet kollha tal-annimali, bl-eċċezzjoni tal-baqar tal-ħalib u ruminanti oħra għall-produzzjoni tal-prodotti tal-ħalib, il-ħnienes miftuma u l-ħnieżer għat-tismin (Test b'rilevanza għaż-ŻEE.)

19.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/20
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1564
         tas-17 ta' Ottubru 2018
         li jikkonċerna l-awtorizzazzjoni tal-preparazzjoni tad-dolomit-manjeżit bħala addittiv tal-għalf għall-ispeċijiet kollha tal-annimali, bl-eċċezzjoni tal-baqar tal-ħalib u ruminanti oħra għall-produzzjoni tal-prodotti tal-ħalib, il-ħnienes miftuma u l-ħnieżer għat-tismin
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
                  
               
                     (2)
                  
                  
                     B'konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni ta' preparazzjoni tad-dolomit-manjeżit. Ma' dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
                  
               
                     (3)
                  
                  
                     L-applikazzjoni tikkonċerna l-awtorizzazzjoni ta' preparazzjoni tad-dolomit-manjeżit bħala addittiv tal-għalf għall-ispeċijiet kollha tal-annimali, li jrid jiġi kklassifikat fil-kategorija tal-addittivi “addittivi teknoloġiċi”.
                  
               
                     (4)
                  
                  
                     Il-preparat tad-dolomit-manjeżit li tifforma parti mill-kategorija ta' “addittivi teknoloġiċi”, kien awtorizzat preċedentement għal għaxar snin bħala addittiv tal-għalf għall-baqar tal-ħalib u għal ruminanti oħrajn għall-produzzjoni tal-prodotti tal-ħalib, għall-ħnienes tal-fatma u għall-ħnieżer għat-tismin bir-Regolament ta' Implimentazzjoni tal-Kummissjoni (UE) 2016/1964 (2).
                  
               
                     (5)
                  
                  
                     Fl-opinjonijiet tagħha tas-17 ta' April 2018 (3) u tal-25 ta' Jannar 2017 (4), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet tal-użu proposti, il-preparazzjoni tad-dolomit-manjeżit ma tħallix effett negattiv fuq is-saħħa tal-annimali, is-saħħa tal-bniedem jew l-ambjent. L-Awtorità kkonkludiet ukoll li din hija effettiva bħala antiagglomerant. L-Awtorità ma tqisx li hemm bżonn ta' rekwiżiti speċifiċi għas-sorveljanza ta' wara t-tqegħid fis-suq. Hija vverifikat ukoll ir-rapport dwar il-metodu tal-analiżi tal-addittiv tal-għalf fl-għalf li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.
                  
               
                     (6)
                  
                  
                     Il-valutazzjoni tal-preparazzjoni tad-dolomit-manjeżit turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, jenħtieġ li l-użu ta' din il-preparazzjoni jiġi awtorizzat, kif speċifikat fl-Anness ta' dan ir-Regolament.
                  
               
                     (7)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-preparazzjoni speċifikata fl-Anness, li tifforma parti mill-kategorija ta' addittivi “addittivi teknoloġiċi” u mill-grupp funzjonali “antiagglomeranti”, hija awtorizzata bħala addittiv fin-nutrizzjoni tal-annimali, soġġetta għall-kundizzjonijiet stabbiliti f'dak l-Anness.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta' Ottubru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta' Implimentazzjoni tal-Kummissjoni (UE) 2016/1964 tad-9 ta' Novembru 2016 dwar l-awtorizzazzjonijiet ta' preparat tad-dolomit-manjeżit għall-baqar tal-ħalib u għal ruminanti oħrajn għall-produzzjoni tal-prodotti tal-ħalib, għall-ħnienes tal-fatma u għall-ħnieżer għat-tismin u ta' preparat tal-montmorillonit-illit għall-ispeċijiet kollha tal-annimali bħala addittivi tal-għalf (ĠU L 303, 10.11.2016, p. 7).
         
            (3)  EFSA Journal 2018;16(5):5272.
         
            (4)  EFSA Journal 2017;15(2):4711.
      
      
         
            ANNESS
            
                        Numru tal-identifikazzjoni tal-addittiv
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija tal-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħrajn
                     
                     
                        Tmiem il-perjodu ta' awtorizzazzjoni
                     
                  
                        mg tal-addittiv/kg ta' għalf komplet b'kontenut ta' ndewwa ta' 12 %
                     
                  
                        
                           Additivi teknoloġiċi: antiagglomeranti
                        
                     
                  
                        1g598
                     
                     
                        Dolomit-Manjeżit
                     
                     
                        
                           Kompożizzjoni tal-addittiv
                        
                        Preparazzjoni ta' taħlita naturali ta':
                        Dolomit u manjeżit ≥ 40 % (b'kontenut minimu ta': karbonati 24 %).
                        
                           Karatterizzazzjoni tas-sustanza attiva
                        
                        Dolomit
                        Numru CAS 16389-88-1
                        (CaMg)(CO3)2
                        
                        Manjeżit
                        Numru CAS 546-93-0
                        MgCO3
                        
                        Talk (silikati idrati tal-manjeżju)
                        Numru CAS 14807-96-6
                        Mg3Si4O10(OH)2
                        
                        Talk ≥ 35 %
                        Klorit (aluminju–manjeżju)
                        Numru CAS 1318-59-8
                        (Mg,Fe,Al)6(Si, Al)4O10(OH)8
                        
                        Ħadid (strutturali) 6 % (medja)
                        Klorit ≥ 16 %
                        Mingħajr kwarz u asbestos
                        
                           Metodu analitiku
                            (1)
                        
                        Karatterizzazzjoni tal-addittiv tal-għalf:
                        
                                    —
                                 
                                 
                                    Diffrazzjoni tar-raġġi X (XRD) flimkien ma'
                                 
                              
                                    —
                                 
                                 
                                    spettrofotometrija tal-assorbiment atomiku (AAS)
                                 
                              
                     
                        L-ispeċijiet u l-kategoriji kollha bl-eċċezzjoni tal-baqar tal-ħalib u ruminanti oħra għall-produzzjoni tal-prodotti tal-ħalib, il-ħnienes miftuma u l-ħnieżer għat-tismin
                     
                     
                        —
                     
                     
                        5 000 
                     
                     
                        20 000 
                     
                     
                        
                                    1.
                                 
                                 
                                    Fit-tikkettar tal-addittiv u t-taħlitiet lesti minn qabel li fihom dan l-addittiv, għandu jiġu indikat dan li ġej: “L-addittiv dolomit-manjeżit huwa rikk fil-ħadid (inert)”.
                                 
                              
                                    2.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozji tal-għalf għandhom jistabbilixxu proċeduri operazzjonali u miżuri organizzazzjonali sabiex jindirizzaw ir-riskji potenzjali li jirriżultaw mill-użu tagħhom. Meta dawn ir-riskji ma jkunux jistgħu jiġu eliminati jew imnaqqsa għall-minimu bi proċeduri u b'miżuri ta' dan it-tip, l-addittiv u t-taħlitiet lesti minn qabel għandhom jintużaw b'apparat ta' protezzjoni personali, inkluż il-protezzjoni tan-nifs.
                                 
                              
                     
                        It-8 ta' Novembru 2028
                     
                  
               (1)  Id-dettalji tal-metodi analitiċi huma disponibbli fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports